hotchpotch/miracl-hf-unified huggingface dataset:
एना मारिया जोसेफ़
एना मारिया जोपेख़ [पॉलिश:Anna Maria Jopek] (जन्म 14 दिसम्बर 1970 वार्सज़ावा में) - वह एक प्रसिद्ध पॉलिश पॉप, लोक और जैज़ गायिका हैं। Anna Maria Jopek जालपृष्ठ
अफ्रीका के द्वीपों की सूची
यह अफ़्रीका के द्वीपों की सूची है।
भाषाभाषियों की संख्या के अनुसार भाषाओं की सूची
यह सूची किसी भाषा को मातृभाषा मानने वाले लोगों के संख्या के क्रम से सजाया गया है। इसमें द्वितीय भाषा के रूप में इन भाषाओं के उपयोग के भी कोई आंकड़े नहीं दिये गये हैं।
करीब ६,९०० विभिन्न भाषाएं बोली जाती हैं दुनिया में, परंतु ७ में से ३ बिलियन लोग ही इन दस में से १ भाषा बोल सकते हैं।
बरई
बरई जाति है। यह जाति का पारम्परिक पेशा पान के पत्ते उगाना व बेचना होता है। इस जाति के लोग हिन्दू धर्म में विश्वास रखते हैं और नागपंचमी इनका विशेष त्योहार है। इनका अन्य नाम तम्बोली है।
चरन नगला
चरन नगला कायमगंज के पास है।
तारेगना
तारेगना (Taregna) भारत के बिहार राज्य के पटना ज़िले में स्थित एक गाँव है। यह मसौढ़ी नगर से सटा हुआ है।
बिहार की राजधानी पटना से करीब पैंतीस किलोमीटर दूर तारेगना एक छोटा सा क़स्बा है, जो आर्यभट्ट की कर्मस्थली मानी जाती है। यही रहकर आर्यभट्ट ने आकाश में ग्रह-नक्षत्र और तारों की स्थिति का अध्ययन किया था और इसलिए इसका नाम तारेगना पड़ गया। तारेगना एकाएक वर्ष 2009 के जुलाई महीने में उस समय चर्चा में आया, जब अमेरिकी अंतरिक्ष अनुसंधान संस्थान नासा ने तारेगना पर एक रिपोर्ट छापी. इस रिपोर्ट में कहा गया कि तारेगना से 22 जुलाई का खग्रास यानी पूर्ण सूर्यग्रहण के बखूबी देखा जा सकेगा. इस रिपोर्ट के बाद दुनियाभर से खगोल वैज्ञानिक और पर्यटक तारेगना पधारे, लेकिन आकाश में बादल छाए रहने के कारण वो यहां पूर्ण सूर्यग्रहण का नजारा नहीं देख सके और उन्हें निराशा हाथ लगी।
कोपेन जलवायु वर्गीकरण
कोपेन जलवायु वर्गीकरण जलवायु आकलन के लिए प्रयोग किया जाने वाला सबसे अधिक प्रयोगनीय मौसम वर्गीकरण है। इसका विकास जर्मन मौसमवेत्ता व्लादिमिर कोपेन ने 1900 में किया था। इसके बाद उन्होंने ही इसमें 1918 और 1936 में बहुत से बदलाव किये थे। इस वर्गीकरण का आधार यह तथ्य है, कि स्थानीय वनस्पति ही मौसम की सर्वश्रेष्ठ अभिव्यक्ति है। अतः मौसम के क्षेत्रों की सीमाएं वनस्पति क्षेत्रों को ध्यान में रखकर की गईं हैं।
यह औसत वार्षिक एवं मासिक तापमान, वर्षा एवं वर्षाकाल को ध्यान में रखकर बनाया गया है। इन्होंने अपने वर्गीकरण में तापमान तथा वर्षा को प्रमुख आधार माना।
कोपेन ने जलवायु को पांच समुहों A ("उष्णकटिबंधीय"), B ("शुष्क"), C ("शीतोष्ण"), D ("महाद्वीपीय" या "शीतल हिम-वन"), और E ("ध्रुवीय") में वर्गीकृत किया था, जिसमें चार तापमान के आधार पर जबकि एक वर्षण के आधार पर है।
बड़े अक्षर A, C, D, और E आद्र जलवायु को और B शुष्क जलवायु को निरुपित करता है। इन समूहों को आगे इनके तापक्रम और वर्षा के मौसमी विशेषताओं के अधार पर कई उप-प्रकारों में विभाजित किया गया है, जिन्हें अंग्रेजी के छोटे अक्षरों f, m, w, और s से इंगित किया जाता है। इसमें f शुष्क मौसम के न होने को, m मानसून जलवायु को, w शुष्क शीत ऋतु को, s शुष्क ग्रीष्म ऋतु को दर्शाता हैं। छोटे अक्षर a, b, c और d तापमान की उग्रता वाले भाग को दर्शाते है।
B समूह की जलवायु को उप-विभाजित करते हुए स्तेपी (अर्द्धशुष्क) को S और मरूस्थल को W बड़े अक्षर से दर्शाया गया है। जलवायु को नीचे दिये गये सारणी में दिखाया गया है।
दियारा
दियारा एक स्थानीय शब्दावली है जो भोजपुरी भाषी क्षेत्र में नदी के बाढ़ मैदान में स्थित एक स्थलरूप के लिये इस्तेमाल होती है। वस्तुतः यह विशेष परिस्थितियों में निर्मित बाढ़ का मैदान ही है किन्तु गंगा और सरयू नदियों के बाढ़ का मैदान इनके विसर्पो के कारण नदी के मूल पाट से काफी दूर तक विस्तृत होता है और आकृति में अर्धवृत्ताकार या अर्धचंद्राकार होता है। नदियों के किनारे यह उपजाऊ क्षेत्र है जो अधिक प्रबल बाढ़ आने पर डूब जाता है। आमतौर पर दियारा का कुछ क्षेत्र सालाना बाढ का शिकार होता है। दोआब क्षेत्र के विपरित दियारा क्षेत्र छोटा और टापूनुमा होता है। गंगा तथा इसकी सहायक नदियों में कई दियारा क्षेत्र मिलते हैं जो विरल जनसंख्या का प्रदेश है।
स्क्रिप्टिंग भाषा
ऐसी प्रोग्रामन भाषा को स्क्रिप्टिंग भाषा (Scripting language) कहते हैं जिसका प्रयोग करके किसी दूसरे साफ्टवेयर अनुप्रयोग (जैसे फायरफाक्स) पर नियंत्रण किया जा सके और स्क्रिप्ट के सहारे उस अनुप्रयोग से अधिक काम लिया जा सके। जावास्क्रिप्ट, पर्ल, पाइथन, रूबी, पीएचपी आदि कुछ प्रमुख स्क्रिप्टिंग भाषाएं हैं।
उदाहरण के लिये फायरफाक्स एक ब्राउजर है जो सी / सी++ में लिखा हुआ है। इसके ऊपर जावास्क्रिप्ट में कुछेक पंक्तियों का प्रोग्राम लिखकर बड़े-बड़े काम कराये जाते हैं।
स्क्रिप्टिंग भाषाएँ कई मामले में भिन्न हैं। उनकी प्रमुख विशेषताएँ इस प्रकार हैं:
बघेल
"अहिरोली बघेल"' भारतीय राज्य बिहार और उत्तर प्रदेश की सीमा पर स्थित एक गाँव है। गाँव की आधिकारिक भाषा हिन्दी है लेकिन क्षेत्रिय तौर पर भोजपुरी बोली जाती है।
गाँव की भौगोलिक स्थिति उत्तरी अक्षांश 26.284 और पूर्वी देशान्तर 84.109 डिग्री से दी जाती है।
जनसँख्या के आधार पर अफ्रीकी देशो की सूची
जनसँख्या के आधार पर अफ्रीकी देशो की सूची
एयर फ्रांस 447
एयर फ्रांस फ्लाइट 447 रियो डी जेनेरो, ब्राजील, toParis, में से एक अनुसूचित वाणिज्यिक उड़ान थी उस पर 1 जून 2009 में अटलांटिक महासागर में, सभी 216 यात्री और चालक दल के सदस्यों की हत्या 12 दुर्घटनाग्रस्त हो गया। [2]  विमान, एक एयर फ्रांस एयरबस A330-200 एफ के रूप में पंजीकृत-GZCP, 31 मई 2009 को 19:03 स्थानीय समय (22:03 UTC) में उड़ान भरी. के रूप में विमान अटलांटिक महासागर के ऊपर, एन Senegalese करने के लिए मार्ग पश्चिम अफ्रीका के तट पर हवाई क्षेत्र नियंत्रित ब्राजील रडार निगरानी के किनारे निकट चालक दल के साथ पिछले संपर्क ब्राजील हवाई यातायात नियंत्रकों के लिए एक नियमित संदेश 01:33 UTC पर था, . चालीस मिनट बाद स्वत: रेडियो संदेशों की एक चार मिनट की लंबी श्रृंखला के विमान से, कई समस्याओं और चेतावनियों का संकेत मिला था। इन संदेशों का सही अर्थ अब भी जांच के अधीन हैं, पर विमान के बाद शीघ्र ही यह स्वचालित संदेश भेजा खो गया है ऐसा माना जाता है। [3]  पर 6 जून 2009, एक खोज और बचाव अभियान के विमान समुद्र में तैरता है और मलबे से दो शव बरामद 680 मील ब्राजील के उत्तरी तट पर (1090 किमी) उत्तर पूर्व के फर्नांडो डे Noronhaislands की. इस मलबे की उड़ान के लिए जारी किए गए हैं करने के लिए एक ब्रीफकेस एक एयरलाइन टिकट शामिल है, बाद में पुष्टि भी शामिल है। [4] पर 27 जून निकायों और मलबे के लिए खोज से बुलाया गया था, कर 51 शव बरामद किए. [5]  इस दुर्घटना में एयर फ्रांस के इतिहास में deadliest, अटलांटा पर पेरिस से एक एयर फ्रांस चार्टर विमान की दुर्घटना-ORLY AIRPORT उत्तम है 3 जून 1962 और एयरलाइन की पहली घातक दुर्घटना के बाद से Concorde उड़ान 4590 जुलाई 2000 में. [6 ] [7] पॉल-लुइस Arslanian, ब्यूरो डी 'Enquêtes एट डी' विश्लेषण के सिर ला Sécurité डी नागरिक उड्डयन सुरक्षा के लिए), सबसे बुरी दुर्घटना में के रूप में वर्णित (BEA, ब्यूरो पूछताछ और विश्लेषण के ल 'विमानन Civile बहना फ्रेंच उड्डयन इतिहास. [8] यह दूसरा घातक दुर्घटना के एयरबस A330 शामिल है, घातक परिणाम के साथ पहली A330 दुर्घटना एक उड़ान परीक्षण किया गया।  इस जांच, पर जारी है गंभीर उड़ान डेटा recorders के अभाव और प्रत्यक्षदर्शी खातों या रडार पटरियों की कमी से प्रभावित है। [9] [10].
द्राम (मुद्रा)
द्राम आर्मेनिया की राजकीय मुद्रा है।
लौंग
लौंग (वानस्पतिक नाम : Syzygium aromaticum ; मलयालम : കരയാമ്പൂ; अंग्रेजी:Cloves) मटेंसी कुल (Myrtaceae) के 'यूजीनिया कैरियोफ़ाइलेटा' (Eugenia caryophyllata) नामक मध्यम कद वाले सदाबहार वृक्ष की सूखी हुई पुष्प कलिका है। लौंग का अंग्रेजी पर्यायवाची क्लोव (clove) है, जो लैटिन शब्द क्लैवस (clavus) से निकला है। इस शब्द से कील या काँटे का बोध होता है, जिससे लौंग की आकृति का सादृश्य है। दूसरी तरफ लौंग का लैटिन नाम 'पिपर' (Piper) संस्कृत/मलयालम/तमिल के 'पिप्पलि' सेआया हुआ लगता है। लौंग एक प्रकार का मसाला है। इस मसाले का उपयोग भारतीय पकवानो में बहुतायत में किया जाता है। इसे औषधि के रूप में भी उपयोग में लिया जाता है।
चीन से लौंग का उपयोग ईसा से तीन शताब्दी पूर्व से होता चला आ रहा है तथा रोमन लोग भी इससे अच्छी तरह परिचित थे, किंतु यूरोपीय देशों में इसकी जानकारी 16वीं शताब्दी में तब हुई जब पुर्तगाली लोगों ने मलैका द्वीप में इसे खोज निकाला। वर्षों तक इसके वाणिज्य पर पुर्तगालियों एवं डचों का एकछत्र आधिपत्य रहा।
लौंग, मलैका का देशज है, किंतु अब सारे उष्णकटिबंधी प्रदेशों में बहुतायत से प्राप्य हैं। जंजीबार में समस्त उत्पादन का 90 प्रतिशत लौंग पैदा होता है, जिसका बहुत सा भाग बंबई से होकर बाहर भेजा जाता है। सुमात्रा, जमैका, ब्राजील, पेबा एवं वेस्ट इंडीज़ में भी पर्याप्त लौंग उपजता है।
बीज में पौधे धीरे धीरे पनपते हैं, इसलिए नर्सरी के पौधे जब 4 फुट ऊँचे हो जाते हैं तब उन्हें वर्षा के आरंभ होते ही 20-30 फुट की दूरी पर लगा देते हैं। पहले वर्ष तेज धूप एवं हवा से पौधों को हानि पहुंचती है। छठें वर्ष फूल लगने आरंभ हो जाते हैं तथा 12 से 25 वर्ष तक अच्छी उपज होती है, पर 150 वर्ष तक वृक्ष से थोड़ा बहुत लौंग मिलता रहता है : प्रत्येक वृक्ष से ढाई से तीन किलोग्राम तक लौंग निकलता है।
लौंग के फल गुच्छों में सूर्ख लाल रंग के खिलते हैं, किन्तु पुष्प खिलने के पहले ही तोड़ लिए जाते हैं। ताजी कलियों का रंग ललाई लिए हुए या हरा रहता है। लौंग के चार नुकीले भाग बाह्यदल (sepal) हैं तथा अंदर के गोल हिस्से में दल (petal) और उनसे ढँका हुआ आवश्यक भाग है, पुमंग (ardroecium) एवं जायांग (gynaeceum)। नीचे का हिस्सा फूल का डंठल है। जैसे ही इन कलियों का रंग हल्का गुलाबी होता है एवं वे खिलती है, इन्हें चुन चुनकर हाथ से तोड़ लिया जाता है। कभी कभी पेड़ के नीचे कपड़ा बिछा देते हैं और शाखा को पीटकर इन कलियों को गिरा देते हैं। अच्छे मौसम में इन्हें धूप में सूखा लेते हैं, किंतु बदली होने पर इन्हें आग पर सूखाते हैं। कभी कभी कलियों को सुखाने से पहले गरम पानी से धो लेते हैं। सुखाने के बाद केवल 40 प्रतिशत लौंग बचता है।
लौंग को पीसकर, या साबुत खाद्य पदार्थ में डालने से, वह सुगंधमय हो जाता है, अत: भिन्न भिन्न प्रकार के खाद्य पदार्थों को सुवासित करने के लिए इसका उपयोग मसाले की तरह करते हैं। दाँत का मंजन, साबुन, इत्र वेनिला तथा पौधों की आंतरिक रचना देखने के लिए एवं दवा के रूप में इस तेल का उपयोग होता है। लौंग के फल एवं फूल के डंठल का भी कभी कभी उपयोग किया जाता है।
आदिगेया
आदिगेया () रूस का एक संघीय खंड है जो उस देश की शासन प्रणाली में गणतंत्र का दर्जा रखता है। यह कॉकस के पहाड़ी क्षेत्र में स्थित है और पूरी तरह क्रास्नोदार क्राय से घिरा हुआ है। इसकी राजधानी मायकोप शहर है।
क्रास्नोदार क्राय
क्रास्नोदार क्राय कॉकस क्षेत्र में है और इसमें कॉकस पर्वत शृंखला से उत्तर का कुछ भाग और इन पर्वतों की महाकॉकस शृंखला का कुछ अंश आता है। इस क्राय के पश्चिम में आज़ोव सागर है, जिसके पार युक्रेन स्थित है। इसकी अन्य सीमाएँ रूस के रोस्तोव ओब्लास्त, स्ताव्रोपोल क्राय और काराचाए-चरकस्सिया इलाक़ों से और जॉर्जिया से अलगाववाद कर रहे अबख़ाज़िया गणतंत्र से लगती हैं। रूस का एक और राज्य है, अदिगेय गणतंत्र, जो पूरी तरह से क्रास्नोदार क्राय से घिरा हुआ है।
कुबान नदी क्रास्नोदार क्राय को दो अलग हिस्सों में बांटती है। दक्षिणी भाग में मौसम भूमध्य सागर के तटवर्ती इलाक़ों जैसा है - गर्मियों में अधिक गर्मी नहीं पड़ती और सर्दियों में ठण्ड तो होती है लेकिन भयंकर ठण्ड नहीं पड़ती। उत्तरी भाग का मौसम स्तेपी के क्षेत्रों जैसा है - जहाँ गर्मी भी बहुत होती है और सर्दियों में भारी बर्फ़बारी के साथ-साथ तापमान बहुत ही नीचे जाता है।
इस क्षेत्र की अधिकतर आबादी कुबान नदी और उसकी नहरों के इर्द-गिर्द रहती है। क्रास्नोदार क्राय रूसी-मूल के कज़ाक या कोसाक लोगों का इलाका है और इस क्षेत्र के ८५% से अधिक लोग रूसी हैं। यहाँ चरकस लोग और अर्मीनियाई लोग भी रहते हैं।
कॉकस के देश
यह सूची कॉकस क्षेत्र के देशों की है।
विधान परिषद
विधान परिषद कुछ भारतीय राज्यों में लोकतन्त्र की ऊपरी प्रतिनिधि सभा है। इसके सदस्य अप्रत्यक्ष चुनाव के द्वारा चुने जाते हैं। कुछ सदस्य राज्यपाल के द्वारा मनोनित किए जाते हैं। विधान परिषद विधानमण्डल का अंग है। आन्ध्र प्रदेश, बिहार, कर्नाटक, महाराष्ट्र, तेलंगाना और उत्तर प्रदेश के रूप में, (भारत के राज्य तथा केन्द्र-शासित प्रदेश)(इकतीस में से) छः राज्यों में विधान परिषद है। इसके अतिरिक्त असम, ओडिशा को भारत की संसद ने अपने स्वयं के विधान परिषद बनाने की स्वीकृति दे दी है।
केंद्र शासित प्रदेशों में विधान परिषद समाप्त की गई
संविधान के अनुच्छेद 169, 171(1) एवं 171(2) में विधान परिषद के गठन का प्रावधान है। इसकी प्रक्रिया निम्न प्रकार है:
इसके सदस्यों का कार्यकाल छह वर्षों का होता है लेकिन प्रत्येक दो साल पर एक तिहाई सदस्य हट जाते हैं। एक राज्य के विधान सभा (निम्न सदन) के साथ इसके विपरीत, विधान परिषद (उच्च सदन) में एक स्थायी निकाय है और भंग नहीं किया जा सकता है, विधान परिषद का प्रत्येक सदस्य (एमएलसी) 6 वर्ष की अवधि के लिए कार्य करता है। एक परिषद के सदस्यों में से एक तिहाई की सदस्यता हर दो साल में समाप्त हो जाती है। यह व्यवस्था राज्य सभा, के सामान है
राज्य की विधान परिषद का आकार राज्य की विधान सभा में स्थित सदस्यों की कुल संख्या के एक तिहाई से अधिक नहीं और किसी भी कारणों से 40 सदस्य से कम नहीं हो सकता है।एमएलसी बनने हेतु योग्यताएँ:
2010 में तमिलनाडु की विधानसभा ने 1986 में बन्द की जा चुकी विधान परिषद को पुनः आरम्भ करने के लिए एक प्रस्ताव पारित किया गया। विधेयक में 78 सीटों का प्रावधान किया गया। 28 नवम्बर 2013 को असम में विधान परिषद से जुड़े प्रस्ताव को स्वीकृति दे दी गयी। तत्कालीन प्रधानमंत्री मनमोहन सिंह की अध्यक्षता में हुई बैठक में केन्द्रीय मन्त्रिमण्डल ने असम में विधान परिषद की स्थापना को अनुमति दी। असम में स्वतंत्रता के बाद ऊपरी सदन को समाप्त कर दिया गया था। प्रस्ताव के अनुसार असम में 42 सदस्यीय विधान परिषद होगी।
ओडिशा राज्य कर्नाटक और महाराष्ट्र में एक अध्ययन के आयोजन के बाद एक विधान परिषद की स्थापना करने की योजना बना रहा है।
*वर्ष 2019 में जम्मू और कश्मीर पुनर्गठन विधेयक, 2019 के माध्यम से जम्मू और कश्मीर विधान परिषद को समाप्त कर दिया गया।
ऍडम गिलक्रिस्ट
ऍडम गिलक्रिस्ट ऑस्ट्रेलिया के क्रिकेट खिलाड़ी हैं। वे दुनिया के दूसरे सबसे अच्छे विकेटकीपर-बल्लेबाज है। इनका जन्म 14 नवम्बर 1971 में हुआ। इनकी लम्बाई 1.85 मीटर है, ये बांयें हाथ से बल्लेबाज़ी
जंगली सुअर
जंगली सुअर ("Sus scrofa") या वाराह, सुअर की एक प्रजाति है। यह मध्य यूरोप, भूमध्य सागर क्षेत्र (उत्तरी अफ्रीका, एटलस पर्वत) सहित एशिया में इंडोनेशिया तक के क्षेत्रों का मूल निवासी है।
हिन्दू धर्म में भगवान विष्णु ने दशावतार में से एक अवतार वराहावतार में इस पशु के रूप में ही अवतरण कर पृथ्वी को पाताल से बाहर निकाला था।
घड़ियाल, पशु
घड़ियाल ("Gavialis gangeticus"), गवीएलिस किल के दो वर्तमान सदस्यों में से एक है। इसे फ़िश ईटिंग क्रोकोडाइल(मछली खानेवाला मगरमच्छ) भी कहते हैं यह मगरमच्छ जैसा सरीसृप होता है जिसके लंबे किंतु संकरे दाड़े होती हैं। यह एकदम विलुप्तप्राय प्रजाति है। घड़ियाल यह मगरमच्छों की जीवित प्रजातीयों में से सबसे लंबा 3.5 से 4.5 (11 से 15 फुट) तक होती है।
मक्खन
मक्खन एक दुग्ध-उत्पाद है जिसे दही, ताजा या खमीरीकृत क्रीम या दूध को मथ कर प्राप्त किया जाता है। हिन्दी में इसे दधिज या माखन भी कहा जाता है। मक्खन के मुख्य संघटक वसा, पानी और दूध प्रोटीन होते हैं। इसे आमतौर पर रोटी, डबलरोटी, परांठों आदि पर लगा कर खाया जाता है, साथ ही इसे खाना पकाने के एक माध्यम के रूप मे भी प्रयोग किया जाता है। इसका प्रयोग सॉस बनाने और तलने के लिए किया जाता है।
दुग्ध-उत्पाद
दुग्ध-उत्पाद (दुग्धोत्पाद) या डेयरी उत्पाद से अभिप्राय उन खाद्य वस्तुओं से है जो दूध से बनती हैं। यह आम तौर पर उच्च ऊर्जा प्रदान करने वाले खाद्य पदार्थ होते हैं। इन उत्पादों का उत्पादन या प्रसंस्करण करने वाले संयंत्र को डेयरी या दुग्धशाला कहा जाता है। भारत में इनके प्रसंस्करण के लिए कच्चा दूध आम तौर गाय या भैंसों से लिया जाता है, लेकिन यदा कदा अन्य स्तनधारियों जैसे बकरी, भेड़, ऊँट, जलीय भैंस, याक, या घोड़ों का दूध भी कई देशों में प्रयुक्त होता है। दुग्ध-उत्पाद सामान्यतः यूरोप, मध्य पूर्व और भारतीय भोजन का मुख्य हिस्सा हैं, जबकि पूर्वी एशियाई भोजन में इनका प्रयोग न के बराबर होता है।
चंद्रकांता संतति
चंद्रकांता संतति लोक विश्रुत साहित्यकार बाबू देवकीनंदन खत्री का विश्वप्रसिद्ध ऐय्यारी उपन्यास है।
खत्री जी ने पहले चन्द्रकान्ता लिखा फिर उसकी लोकप्रियता और सफलता को देख कर उन्होंने कहानी को आगे बढ़ाया और 'चन्द्रकान्ता संतति' की रचना की। हिन्दी के प्रचार प्रसार में यह उपन्यास मील का पत्थर है। कहते हैं कि लाखों लोगों ने चन्द्रकान्ता संतति को पढ़ने के लिए ही हिन्दी सीखी। घटना प्रधान, तिलिस्म, जादूगरी, रहस्यलोक, एय्यारी की पृष्ठभूमि वाला हिन्दी का यह उपन्यास आज भी लोकप्रियता के शीर्ष पर है।
बाबू देवकीनंदन खत्री लिखित चन्द्रकान्ता संतति हिन्दी साहित्य का ऐसा उपन्यास है जिसने पूरे देश में तहलका मचाया था। इस उपन्यास की लोकप्रियता का अंदाजा इस बात से ही लगाया जा सकता है कि इसे पढ़ने के लिए हजारों गैर-हिंदी भाषियों ने हिंदी सीखी। चंद्रकांता संतति उपन्यास को आधार बनाकर निरजा गुलेरी ने इसी नाम से टेलीविजन धारावाहिक बनाई। यह धारावाहिक दूरदर्शन के सर्वाधिक लोकप्रिय धारावाहिकों में शुमार हुई।
"चन्द्रकान्ता" और "चन्द्रकान्ता सन्तति" में यद्यपि इस बात का पता नहीं लगेगा कि कब और कहाँ भाषा का परिवर्तन हो गया परन्तु उसके आरम्भ और अन्त में आप ठीक वैसा ही परिवर्तन पायेंगे जैसा बालक और वृद्ध में। एक दम से बहुत से संस्कृत शब्दों का प्रचार करते तो कभी सम्भव न था कि उतने संस्कृत शब्द हम ग्रामीण लोगों को याद करा देते। इस पुस्तक के लिए वह लोग भी बोधगम्य उर्दू के शब्दों को अपनी विशुद्ध हिन्दी में लाने लगे जो आरम्भ में इसका विरोध करते थे।
दक्षिण अफ्रीका के राष्ट्रपति
दक्षिण अफ्रीका गणराज्य के राष्ट्रपति राष्ट्र के प्रमुख, सरकार के प्रमुख और दक्षिण अफ्रीका के संविधान के तहत दक्षिण अफ्रीकी राष्ट्रीय रक्षा बल (SANDF) के कमांडर-इन-चीफ होते हैं। 1961 से 1994 तक, राज्य के प्रमुख को राज्य अध्यक्ष कहा जाता था।
राष्ट्रपति का चयन नेशनल असेंबली, संसद के निचले सदन द्वारा किया जाता है, और आमतौर पर सबसे बड़ी पार्टी का नेता होता है, जो 27 अप्रैल 1994 को पहले गैर-नस्लीय चुनाव के बाद से अफ्रीकी राष्ट्रीय कांग्रेस रही है। राष्ट्रपति के पद की पाँच वर्ष की अवधि होती है, और कोई अधिकतम दो बार ही चुने जा सकते है। नए संविधान के तहत चुने जाने वाले पहले राष्ट्रपति नेल्सन मंडेला थे। तात्कालीन राष्ट्रपति सीरिल रामाफोसा हैं, जिन्हें 15 फरवरी 2018 को नेशनल असेंबली ने जैकब जुमा के इस्तीफे के बाद चुना था।
अंतरिम संविधान (1994 से 1996 तक मान्य) के तहत, राष्ट्रीय एकता की सरकार थी, जिसमें सबसे बड़ी विपक्षी पार्टी का एक सांसद (सांसद) उप राष्ट्रपति के रूप में एक पद के हकदार होता था। थोबो म्बेकी के साथ, अंतिम राज्य अध्यक्ष, एफ. डब्ल्यू. डी. किर्ल्क ने भी उपराष्ट्रपति के रूप में कार्य किया, नई संसद में दूसरी सबसे बड़ी राष्ट्रीय पार्टी के नेता थे। लेकिन डी किर्ल्क ने बाद में इस्तीफा दे दिया और अपनी पार्टी के विरोध में चले गए। नए संविधान (1996 में अपनाया गया) के तहत एक स्वैच्छिक गठबंधन सरकार का अस्तित्व बना हुआ है, हालांकि उपराष्ट्रपति के पद पर विपक्षी राजनेताओं की कोई नियुक्ति नहीं की जाती है।
राष्ट्रपति को अपने चुनाव के समय नेशनल असेंबली का सदस्य होना आवश्यक है। अपने चुनाव के बाद, उसे तुरंत अपने कार्यकाल की अवधि तक के लिये अपनी सीट से इस्तीफा देना होता है। राष्ट्रपति को या तो अविश्वास प्रस्ताव द्वारा या महाभियोग द्वारा हटाया जा सकता है।
यह सूची दक्षिण अफ़्रीका के १९६१ से वर्तमान राष्ट्रपतियों की है:-
दक्षिण अफ्रीका के राष्ट्राध्यक्षों की सूची
जोज़ुआ फ्रैन्कोइस नॉडे
(एक्टिंग) (१८८९— १९६९) दक्षिण अफ़्रीका के राष्ट्रपति थे। इनका कार्यकाल १ जून १९६७ से १० अप्रैल १९६८ तक था। ये नेशनल पार्टी से थे।
नोकोलास जोहन्नस डीडेरिक्स
(कार्यावधि में मृत्यु) तक था। ये नेशनल पार्टी से थे।
मराइस विल्जोएन
४ जून १९७९ से एक्टिंग से ३ सितंबर १९८४ तक था। ये नेशनल पार्टी से थे।
बल्थाज़ार जोहन्नस वोर्स्टर
(त्याग) तक था। ये नेशनल पार्टी से थे।
पीटर विलेम बोथा
३ सितंबर १९८४ से एक्टिंग से १५ अगस्त १९८९(त्याग) तक था। ये नेशनल पार्टी से थे।
क्रिस ह्यूनिस
thumb|200px|क्रिस ह्यूनिस
अफ़्रीका की जल अपवाह प्रणाली
अफ़्रीका की अधिकांश नदीयाँ मध्य अफ़्रीका के उच्च पठारी भांग से निकलती हैं यहाँ खूब वर्षा होती है। अफ़्रीका के उच्च पठार इस महाद्वीप में जल विभाजक का कार्य करते हैं। नील, नाइजर, जेम्बेजी, कांगो, लिम्पोपो एवं ओरंज इस महाद्वीप की बड़ी नदियाँ हैं। महादेश के आधे से अधिक भाग इन्हीं नदियों के प्रवाह क्षेत्र के अन्तर्गत हैं। शेष का अधिकांश आन्तरिक प्रवाह-क्षेत्र में पड़ता है; जैसे- चाड झील का क्षेत्र, उत्तरी सहारा-क्षेत्र, कालाहारी-क्षेत्र इत्यादि। पठारी भाग से मैदानी भाग में उतरते समय ये नदियाँ जलप्रपात एवं द्रुतवाह बनाती हैं अतः इनमें अपार सम्भावित जलशक्ति है। संसार की सम्भावित जलशक्ति का एक-तिहाई भाग अफ़्रीका में ही कृता गया है। इन नदियों के उल्लेखनीय जलप्रपात विक्टोरिया (जाम्बेजी में), स्टैनली (कांगो में) और लिविंग्स्टोन (कांगो में) हैं। नील नाइजर, कांगो और जम्बेजी को छोड़कर अधिकांश नदियाँ नाव चलाने योग्य नहीं हैं। यह जल अपवाह प्रणाली अफ़्रीका के उत्तरी भाग में विस्तृत है। नील इस क्षेत्र की प्रमुख नदी है जो अफ्रीका की सबसे बड़ी झील विक्टोरिया से निकलकर विस्तृत सहारा मरुस्थल के पूर्वी भाग को पार करती हुई उत्तर में भूमध्यसागर में उतर पड़ती है। सफेद नील और नीली नील दो प्रमुख धाराओं से नील नदी निर्मित होती है। सफेद और नीली नील सूडान के खारतूम के पास मिलती है। इसका स्रोत वर्षा बहुल भूमध्यरेखीय क्षेत्र है, अतः इसमें जल का अभाव नहीं होता। इस नदी ने सूडान और मुश्र की मरुभूमि को अपने शीतल जल से सींचकर हरा-भरा बना दिया है। इसीलिए मिश्र को नील नदी का बरदान कहा जाता है। नीलीनील, असबास और सोबात इसकी सहायक नदीयां हैं।
अटलांटिक महासागर अफ़्रीका महाद्वीप के पश्चिमी भाग में स्थित है अतः यह जल अपवाह प्रणाली महाद्वीप के पश्चिमी भाग में स्थित है। कांगो, नाइजर, सेनीगल, किनाने और ओरेंज इस अपवाह प्रणाली की प्रमुख नदीयां हैं। कांगो अफ़्रीका की दूसरी सबसे बड़ी नदी है। इसेजीरे नदी भी कहा जाता है। यह नदी टैगानिक झील से निकलती है। ४३७६ किलोमीटर की दूरी तय करने के बाद यह अटलांटिक महासागर में गिरती है। नाइजर गिनी तट की पहाड़ियों से निकलकर ४१०० किलोमीटर की यात्रा करने के बाद अटलांटिक महासागर में अपनी यात्रा समाप्त करती है। इसमें पानी की कमी रहती है क्योंकि यह शुष्क क्षेत्र से निकलती है तथा शुष्क क्षेत्र से ही बहती है। इसका प्रवाह मार्ग धनुषाकार है। नाइजर अफ़्रीका की तीसरी सबसे बड़ी नदी है। ओरेंज ड्रेकिन्सवर्ग पर्वत से निकलकर पश्चिम की ओर बहती है। यह गर्मीयों में सुख जाती है।
यह अपवाह प्रणाली अफ़्रीका के पूर्वी भाग में विस्तृत है। इस क्षेत्र की प्रमुख नदियाँ हैं- जैम्बेजी, जूना, रुबमा, लिम्पोपो तथा शिबेली। जैम्बेजी (२,६५५ किलोमीटर) इस क्षेत्र की सबसे प्रमुख नदी है। यह दक्षिणी अफ़्रीका के मध्य पठारी भाग से निकलकर पूर्व की ओर बहते हुए हिन्द महासागर में गिरती है। जैम्बेजी अफ़्रीका की चौथी सबसे लम्बी नदी है। इस नदी पर अनेक जल प्रपात हैं अतः इस नदी का कुछ भाग ही नौकागमन योग्य है। विश्वप्रसिद्ध विक्टोरिया जलप्रपात इसी नदी पर है। लिम्पोपो नदी भी दक्षिण अफ़्रीका में पश्चिम से पूर्व बहती हुई हिन्द महासागर में गिरती है। इसे घड़ियाल नदी भी कहते हैं।
चाड झील के पास का क्षेत्र आंतरिक जल अपवाह का क्षेत्र माना जाता है क्योंकि इस क्षेत्र की नदियाँ झीलों में गिरती हैं। यह क्षेत्र सहारा के मरुस्थल में स्थित होने के बाद भी शुष्क नहीं है।
चमेली
"चमेली"' (Jasmine) का फूल झाड़ी या बेल जाति से संबंधित है, इसकी लगभग २०० प्रजाति पाई जती हैं। "चमेली" नाम पारसी शब्द "यासमीन" से बना है, जिसका मतलब "प्रभु की देन" है।
चमेली, जैस्मिनम (Jasminum) प्रजाति के ओलिएसिई (Oleaceae) कुल का फूल है। भारत से यह पौधा अरब के मूर लोगों द्वारा उत्तर अफ्रीका, स्पेन और फ्रांस पहुँचा। इस प्रजाति की लगभग 40 जातियाँ और 100 किस्में भारत में अपने नैसर्गिक रूप में उपलब्ध हैं। यह भारत में प्रमुख रूप से पाया जाता है। जिनमें से निम्नलिखित प्रमुख और आर्थिक महत्व की हैं:
1. जैस्मिनम ऑफिसनेल लिन्न., उपभेद ग्रैंडिफ्लोरम (लिन्न.) कोबस्की जै. ग्रैंडिफ्लारम लिन्न. (J. officinale Linn. forma grandiflorum (Linn.) अर्थात् चमेली।
2. जै. औरिकुलेटम वाहल (J. auriculatum Vahl) अर्थात् जूही।
3. जै. संबक (लिन्न.) ऐट. (J. sambac (Linn.) ॠत्द्य.) अर्थात् मोगरा, वनमल्लिका।
4. जै. अरबोरेसेंस रोक्स ब.उ जै. रॉक्सबर्घियानम वाल्ल. (J. Arborescens Roxb. syn. J. roxburghianum Wall.) अर्थात् बेला।
हिमालय का दक्षिणावर्ती प्रदेश चमेली का मूल स्थान है। इस पौधे के लिये गरम तथा समशीतोष्ण दोनों प्रकार की जलवायु उपयुक्त है। सूखे स्थानों पर भी ये पौधे जीवित रह सकते हैं। भारत में इसकी खेती तीन हजार मीटर की ऊँचाई तक ही होती है। यूरोप के शीतल देशों में भी यह उगाई जा सकती है। इसके लिये भुरभुरी दुमट मिट्टी सर्वोत्तम है, किंतु इसे काली चिकनी मिटृटी में भी लगा सकते हैं। इसे लिए गोबर पत्ती की कंपोस्ट खाद सर्वोत्तम पाई गई है। पौधों को क्यारियों में 1.25 मीटर से 2.5 मीटर के अंतर पर लगाना चाहिए। पुरानी जड़ों की रोपाई के बाद से एक महीने तक पौधों की देखभाल करते रहना चाहिए। सिंचाई के समय मरे पौधों के स्थान पर नए पौधों को लगा देना चाहिए। समय-समय पर पौधों की छँटाई लाभकर सिद्ध हुई है। पौधे रोपने के दूसरे वर्ष से फूल लगन लगते हैं। इस पौधे की बीमारियों में फफूँदी सबसे अधिक हानिकारक है।
आजकल चमेली के फूलों से सौगंधिक सार तत्व निकालकर बेचे जाते हैं। आर्थिक दृष्टि से इसका व्यवसाय विकसित किया जा सकता है। चमेली एक सुगंधित फूल है, जिसके महक मात्र से लोग मोहित हो जाते हैं़ इस फूल से बहुत सारी दवाइयां बनायी जाती हैं, जो सिर दर्द, चक्कर, जुकाम आदि में काम आता है़
कैनेरी की शीतल धारा
कैनेरी की शीतल धारा अफ़्रीका के उत्तरी पश्चिमी भाग के समीप से अंध महासागर में बहने वाली महासागरीय जलधारा है।
बेंगुला की शीतल धारा
बेंगुला की शीतल धारा दक्षिणी अंध महासागर से बहने वाली महासागरीय जलधारा है।
मोजम्बिक की उष्ण धारा
मोजम्बिक की उष्ण धारा अफ़्रीका महाद्वीप के समीप मोजम्बिक देश के समीप हिन्द महासागर में बहने वाली उष्ण जलधारा है।
पर्वतीय जलवायु
ऊँचे पर्वतीय भूभागों पर पाई जाने वाली जलवायु पर्वतीय जलवायु कहलाती है। इसकी विशेषता वर्षभर निम्न तापमान है।
उष्ण शीतोष्ण महाद्वीपीय जलवायु
समुद्र से दूर होने के भूभागों कीकी जलवायु विषम तथा अत्यन्त शुष्क है इसे उष्ण शीतोष्ण महाद्वीपीय कहते हैं।
भूमध्यसागरीय
भूमध्य सागर (Mediterranean sea) पृथ्वी का एक सागर है, जो उत्तरी अफ्रीका, यूरोप, अनातोलिया तथा मध्य पूर्व के बीच स्थित है। इसका क्षेत्रफल लगभग २५ लाख वर्ग किलोमीटर है, जो भारत के क्षेत्रफल का लगभग तीन-चौथाई है। प्राचीन काल में यूनान, अनातोलिया, कार्थेज, स्पेन, रोम, यरुशलम, अरब तथा [[मिस्र]" (धरती के बीच का) सागर कहते थे। यह [[अटलांटिक महासागर]] से [मीटर चौड़ा एक [[जलसंधि|जलडमरूमध्य]] है। [[चित्र:Mediterranean Relief.jpg|center|thumb|550px|भूमध्य सागर का मानचित्र]]
उष्ण मरुस्थलीय जलवायु
उष्ण मरुस्थलीय जलवायु प्रदेश में वर्ष भर वर्षा होती ही नहीं है। यदि कभी होती भी है तो नाममात्र की ही होती है।
भूमध्यरेखीय जलवायु
स्थिति एवं विस्तार-
भूमध्य रेखा के उत्तर तथा दक्षिण में 5°अक्षांश से 10° अक्षांश तक विस्तृत जलवायु प्रदेश को विषुवत रेखीय भूमध्य रेखीय जलवायु प्रदेश कहते हैं।इसका विस्तार कभी कभी 15° से 20° अक्षांश तक भी पाया जाता है। वायुदाब पेटी में खिसकाव के कारण इसका प्रसार या संकुचन होता रहता है। इसका विस्तार दक्षिणी अमेरिका के उत्तर,उत्तर अफ्रीका के मध्य में तथा दक्षिण पूर्वी एशिया महाद्वीप में है ।दक्षिणी अमेरिका में अमेजन बेसिन, इक्वेडोर तथा उत्तरी पश्चिमी तट, अफ्रीका में कांगो बेसिन, गिनी तट तथा पूर्वी तट तथा एशिया में पूर्वी दीप समूह ,मलाया प्रायद्वीप व फिलीपींस तथा पूर्वी मध्य अमेरिका में पनामा, निकारागुआ,होंडुरास ग्वाटेमाला आदि इसी प्रदेश में सम्मिलित है ।
जलवायु -
"भूमध्य की प्रदेशों में वर्ष भर जलवायु सामान अर्थात उष्ण व तर रहती है। सूर्य लगभग वर्षभर लंबवत चमकता है तथा वर्ष पर्यंत रात व दिन की अवधि में भी बहुत कम अंतर रहता है । इन प्रदेशों में वर्षभर ऊंचे तापमान रहते हैं औसत तापमान 27℃ एवं वार्षिक तापांतर केवल 2℃ से 3℃ मिलता है।"
दिन का तापमान यद्यपि बहुत अधिक नहीं होता है किंतु अधिक ऊष्मा, प्रखर प्रकाश, मंद वायु तथा उच्च आद्रता के कारण मौसम असहनीय हो जाता है। यहां शीत ऋतु नही होती है तथा वर्ष भर संवाहनीय वर्षा होती है ।
वर्षा प्रायः रोजाना सायं काल 4:00 से प्रारंभ हो जाती है जो कि बहुत तेज व मूसलाधार होती है। वर्षा का वार्षिक औसत तटीय एवं पर्वतीय भागों में क्रमशः 200 से 300 सेंटीमीटर है।
वर्षा की अधिकता के कारण यहां पर दलदल बन जाते हैं। यहां मेघ अधिक छाया रहता है ।प्रायः कपासी बादल पाए जाते हैं दिन में अधिक तापमान वाले समय मे बादल अधिक रहते है, जबकि रात्रि तथा सांय काल के समय आकाश स्वच्छ रहता है ।
प्राकृतिक वनस्पति -
उच्च तापमान एवं भारी वर्षा के फलस्वरूप भूमध्यरेखीय प्रदेशों में सघन व सदाबहार वन मिलते हैं। ये वर्षभर हरे-भरे एवं इतने सघन होते हैं कि सूर्य की किरणें भी इनमें प्रवेश नहीं कर पाती है।
"मुख्य वृक्ष महोगनी , सिनकोना, आबनूस ,एबोनी, एबनुस ,चंदन ,रबड़, बेेेत आदि है । यहाँ वृक्षों पर अनेक बेल तथा लताएं उग आती है ।वनों में अनेक प्रकार के प्राणी बहुतायत में पाए जाते हैं ।"
अफ़्रीकन नेशनल कांग्रेस
अफ़्रीकी राष्ट्रीय कांग्रेस (अफ़्रीकन नेशनल कांग्रेस या (ए एन सी)) दक्षिण अफ़्रीका की शासन करने वाली पार्टी है। यह कांग्रेस ऑफ साउथ अफ़्रीकन ट्रेड यूनियंस (कोसाटू (COSATU)) एवं साउथ अफ़्रीकन कम्यूनिस्ट पार्टी (एस ए सी पी) के संग त्रिपार्टीय गठबंधन में है। यह अप्रैल 1994 से ही गैर-रंगभेद लोकतंत्र सरकार के स्थापित होने के साथ ही शसन कर रही है। अपने को बाएँ बाजू की अनुशासित शक्ति कहलाती है। यह सका मूल रूप ८ जनवरी १९१२ में ब्लोयम्फ़ाउंटेन में स्थापित हुआ था।
गुट निरपेक्ष आंदोलन
गुट निरपेक्ष आंदोलन (NAM) राष्ट्रों की एक अन्तरराष्ट्रीय संस्था है, जिहोंने निश्चय किया है, कि विश्व के वे किसी भी पावर ब्लॉक के संग या विरोध में नहीं रहेंगे। यह आन्दोलन भारत के प्रधानमन्त्री पण्डित जवाहर लाल नेहरू, मिस्र के पूर्व राष्ट्रपति गमाल अब्दुल नासिर व युगोस्लाविया के राष्ट्रपति टीटो, इंडोनेशिया के राष्ट्रपति डाॅ सुक्रणों एवं घाना - क्वामें एन्क्रूमा का आरभ्भ किया हुआ है। इसकी स्थापना अप्रैल,1961में हुई थी। और 2012 तक इसमें 120 सदस्य हो चुके थे। SARHETA GHOSNA-1979 के अनुसार इस संगठन का उद्देश्य गुट-निरपेक्ष राष्ट्रों की राष्ट्रीय स्वतन्त्रता, सार्वभौमिकता, क्षेत्रीय एकता एवं सुरक्षा को उनके साम्राज्यवाद, औपनिवेशिकवाद, जातिवाद, रंगभेद एवं विदेशी आक्रमण, सैन्य अधिकरण, हस्तक्षेप आदि मामलों के विरुद्ध उनके युद्ध के दौरान सुनिश्चित करना है। इसके साथ ही किसी पावर ब्लॉक के पक्ष या विरोध में ना होकर निष्पक्ष रहना है। ये संगठन संयुक्त राष्ट्र के कुल सदस्यों की संख्या का लगभग 2/3 एवं विश्व की कुल जनसंख्या के 55% भाग का प्रतिनिधित्व करता है। खासकर इसमें तृतीय विश्व यानि विकासशील देश सदस्य हैं।
सोबात नदी
सोबात नदी उत्तर-पूर्वी दक्षिण सूडान में एक नदी है। यह नील नदी की सहायक नदी है। यह श्वेत नील की सबसे दक्षिणी उपनदी है।
टैगानिक झील
टैगानिक झील अफ्रीका की एक प्रमुख झील एवं कांगो नदी का उद्गम स्थल है।
आन्द्रेस पस्त्राना अरांगो
आंद्रेस पास्त्राना अरान्गो (जन्म १७ अगस्त, १९५४) कोलंबिया के राष्ट्रपति थे। इनका कार्यकाल १९९८ से २००२ तक रहा। इनके पिता श्री मिसेल पास्त्राना भी कोलंबिया के राष्ट्रपति रहे १९७० से १९७४ तक।
गांधी शांति पुरस्कार
भारत सरकार द्वारा अंतर्राष्ट्रीय गाँधी शांति पुरस्कार भारत के राष्ट्रपिता महात्मा गांधी के नाम पर दिया जाने वाला वार्षिक पुरस्कार है। गांधी जी के शांति सिद्धांतों को श्रद्धांजलि स्वरूप, भारत सरकार ने यह पुरस्कार १९९५ में उनके १२५वें जन्म-दिवस पर आरंभ किया था। यह वार्षिक पुरस्कार उन व्यक्तियों या संस्थाओं को दिया जाता है, जिन्होंने सामाजिक, आर्थिक एवं राजनीतिक बदलावों को अहिंसा एवं अन्य गांधीवादी तरीकों द्वारा प्राप्त किया है। पुरस्कार में १ करोड़ रुपये की धनराशि, प्रशस्तिपत्र और एक उत्तरीय दी जाती है। यह सभी राष्ट्रों, जातियों, लिंग के लोगों के लिए खुला है। प्रथम गाँधी शांति पुरस्कार १९९५ में तंजानिया के प्रथम राष्ट्रपति के जूलियस नायरेरे को प्रदान किया गया था। २००९ में यह पुरस्कार द चिल्ड्रेन्स लीगल सेंटर को दुनिया भर में बाल मानवाधिकार को बढ़ावा देने के लिए दिया गया। राष्ट्रपति राम नाथ कोविंद ने 6 फरवरी, 2020 को कुष्ठ रोग के लिए अंतरराष्ट्रीय गांधी पुरस्कार से सम्मानित किया। यह पुरस्कार व्यक्तिगत श्रेणी में डॉ। एनएस धर्मशक्तु और संस्थागत श्रेणी के तहत कुष्ठ मिशन ट्रस्ट को प्रदान किए गए।
वैक्लेव हैवेल
वैक्लेव हैवेल चेकोस्लोवाकिया के अंतिम और चेक गणराज्य के प्रथम राष्ट्रपति थे। इन्हें २००३ में भारत सरकार द्वारा गाँधी शांति पुरस्कार से सम्मानित किया गया था। 5 अक्टूबर 1936 - 18 दिसंबर 2011 वैक्लेव हैवेल एक बहुचर्चित राजनेता, लेखक थे, जिन्होंने 1989 से चेकोस्लोवाकिया के आखिरी राष्ट्रपति के रूप में सेवा की और 1992 में चेकोस्लोवाकिया के विघटन तक और फिर चेक के पहले राष्ट्रपति के रूप में कार्य किया। चेक साहित्य के लेखक के रूप में, वह अपने नाटकों, निबंधों और संस्मरणों के लिए जाने जाते हैं।
उमखोंतो वे सिजवे
उमखोंतो वे सिजवे (या MK), अनुवाद "राष्ट्र का भाला," अफ़्रीकन नेशनल कांग्रेस का एक सक्रिय सैन स्कंध था। इसे अफ़्रीकन कम्युनिस्ट पार्टी के पूर्ण सहयोग प्राप्त था। इसका उद्देश्य दक्षिण अफ़्रीका में रंगभेद के विरुद्ध संघर्ष कर राष्ट्र को उससे मुक्ति दिलाना था। एम.के. ने सरकार के विरुद्ध अपना प्रथम गुरिल्ला युद्ध १६ दिसंबर, १९६१ में आरंभ किया था। इस संगठन को मीडिया एवं सरकार ्वारा आतंकवादी संगठन घोषित किया गया था, एवं निषेध किया गया था।
ईस्टर्न केप
ईस्टर्न केप दक्षिण अफ़्रीका का एक प्रांत है।
अमरीका की भाषाएं
अमरीका की स्थानिक भाषायों को तीन बड़े परिवारों में बाँटा गया है:
इन तीनों का जन्म 18000 साल पहले बेरिंग जलसंयोजी से होकर आई तीन प्रवसन लहरों से हुआ, सबसे अधिक स्वीकार की गई विचारधारा के अनुसार।
इन तीन परिवारों को काफी अलग-अलग समूहों में बाँटा गया है:
आदिवासी परिवार शायद धरती का सबसे विविध परिवार है, कहने का मतलब है कि यह सबसे अधिक भाषा समूहों में विभाजित किया गया है: इसमें लगभग 600 भाषाएँ हैं जो सौ से ज़्यादा समूहों में सम्मिलित हैं। इस विविधता के कारण दो तथ्यों में पाए जाते हैं: क्षेत्र का विशाल विस्तार, चूंकि इसमें सारा दक्षिण अमरीका, मध्य अमरीका व उत्तरी अमरीका का अच्छा-खासा हिस्सा भी है (उन इलाकों के अलावा जहाँ बाकि के दो भाषाई परिवार हैं) और महाद्वीप के इंसानी समुदायों का अलग-थलग पड़े रहना।
महाद्वीप के उत्तर में आलोंकी समूह है, जिसमें आरापाहो, चेरोकी व डकोटा जैसी भाषाएँ हैं। मध्य में उतोआज़्तेका है जिसमें कोमांचे व नाहुआत्ल हैं। आन्देस इलाके में महाद्वीप की सबसे ज़्यादा बोले जाने वाली भाषा है, केचुआ - जिसके लगभग एक करोड़ बोलने वाले हैं -, व आइमारा और मापुचे। गुआरानी व तुपी भूमध्य-तुकानी समूह की हैं। आमाज़ोन नदी के किनारों पर जे, पानो व कारिबे समूह भी हैं, जिनमें कम बोली जाने वाली भाषाएँ जैसे मादिजा (जे), मारुबो (पानो) व पानारे (कारिबे) हैं।
नादेने अलास्का व कैनेडा के पश्चिम में विस्तृत है। अलग-थलग पड़ी भाषायों के अलावा इसमें आतापास्का समूह भी है जिसमें नावाहो व आपाचे जैसी भाषाएँ हैं।
जो महाद्वीप के उत्तरी भाग में फैला है, अलास्का से लेकर ग्रीनलैंड तक। एस्कीमो समूह में इनुइत व युपिक जैसी भाषाएँ हैं।
अमरीका की विशाल भाषाई विविधता कोलंबस के 1492 में आने के बाद से कम हुई है, उपनिवेशवाद की वजह से। उदाहरण के लिए ब्रासील में पहले 1200 भाषाएँ बोली जाती थीं। व आज सिर्फ़ 170, जिनमें से अधिकतर तेज़ी से विलुप्त होने की प्रक्रिया में हैं।
गुआरानी ही एकमात्र अमरीकी-आदिवासी भाषा है जो एक अमरीकी देश में आधिकारिक है: पारागुआई में। बाकी भाषाएँ को या तो कोई भी आधिकारिक मान्यता नहीं है या फिर क्षेत्र के कुछ भागों में सह-आधिकारिक दर्जा प्राप्त है, जैसे कि अब केचुआ या फिर पेरु की आइमारा। अमरीका के सारे देशों में वे भाषाएँ आधिकारिक हैं जो महाद्वीप पर यूरोपीय लोगों द्वारा लाई गई थीं: स्पेनी, अंग्रेज़ी, फ्रांसीसी, पुर्तगाली व नीदरलैंडी।
यूरोपीय जन वहाँ से ऐसी चीज़ें भी ले गए जो यूरोप में नहीं पाई जाती थीं, व नतीजतन इन चीज़ों के नाम भी यूरोप में पहुँच गए। इस तरह से यूरोपीय भाषायों में बहुत से नए शब्द आ पाए हैं जैसे बटाटा (केचुआ), टमाटर या चॉकलेट (नाहुआत्ल), कुछ जानवरों के नाम जैसे पिरान्या (तुपी) व बाकि कुछ शब्द जैसे तूफान (ताइनो) या अनोराक (इनुइत) और भी काफी शब्दों की तरह।
टीटीकाका झील
टिटीकाका झील पेरू एवं बोलीविया की सीमा पर स्थित एक झील है। इसकी समुद्र तल से ऊंचाई ३८१२ मीटर (१२,५०० फीट) है। जलीय मात्रा के अनुसार यह झील दक्षिण अमरीका की सबसे बड़ी झील है।
इस झील में दो उप-क्षेत्र आते हैं, जो तिकीना जलडमरुमध्य से जुड़े हैं। यह जलडमरुमध्य है, सबसे संकरे बिंदु पर। बड़ा उप-क्षेत्र लागो ग्रांदे हैजिसकी औसत गहरायी है एवं अधिकतम गहरायी है । छोटा उप-क्षेत्र विनेमार्का है, जिसकी औसत गहरायी एवं अधिकतम गहरायी है। The overall average depth of the lake is .
ओरिनोको नदी
ओरिनिको दक्षिण अमरीका की सबसे बड़ी नदियों में से एक है। इसकी लंबाई २१४० मी.(१३३० मील) है।
रिओ दे ला प्लाता
रिओ दे ला प्लाता () दक्षिण अमरीका में उरुग्वे नदी और पराना नदी के संगम से बनने वाली एक ईस्टुअरी नदी है। संगम से अंध महासागर तक इसकी लंबाई २९० किलोमीटर है। आरजेन्टीना की राजधानी बुएनोस आइरेस और उरुग्वे की राजधानी मोन्तेविदेयो दोनों इसी नदी के किनारे बसी हुई हैं। अपने मार्ग के कुछ भाग में यह नदी आरजेन्टीना व उरुग्वे के बीच की अंतरराष्ट्रीय सीमा की भी भूमिका अदा करती है।
स्पेनी भाषा में 'रिओ' का अर्थ 'नदी' और 'प्लाता' का अर्थ 'चाँदी' होता है। इस नदी के नाम का मतलब 'चाँदी की नदी' है। अंग्रेज़ी में इसे कभी-कभी 'प्लेट नदी' के नाम से भी बुलाया जाता है। १६वीं शताब्दी में दक्षिण अमेरिका में स्पेनी प्रभाव आने से पहले यहाँ की स्थानीय गुआरानी नामक आदिवासी जनजाति इस नदी को पाराना-गुआज़ी () के नाम से बुलाती थी।
यूटीसी-०२:००
यूटीसी-०२:०० () यूटीसी से २ घंटे पीछे का समय मंडल है। इसका प्रयोग कुछ यूँ होता है:
यूटीसी-०५:००
यूटीसी-०५:००, UTC-5 यूटीसी से ५ घम्टे पहले का समय मंडल है। यानि जब ग्रीनविच, लंदन में दिन के १२ बज रहे होते हैं तो यहाँ सुबह के ७ बज रहे होते हैं। इसका प्रयोग कुछ यूँ होता है:
मध्य अमेरिका में यह क्षेत्र पश्चिमी कैरिबियाई समय मंडल के तौर पर भी जाना जाता है। उत्तरी गोलार्ध की गर्मियों में
दक्षिण अमेरिकी देशों की सूची
यह सूची दक्षिण अमरीका के देशों की है:-
ललित कला अकादमी
ललित कला अकादमी स्वतंत्र भारत में गठित एक स्वायत्त संस्था है जो 5 अगस्त 1954 को भारत सरकार द्वारा स्थापित की गई। यह एक केंद्रीय संगठन है जो भारत सरकार द्वारा ललित कलाओं के क्षेत्र में कार्य करने के लिए स्थापित किया गया था, यथा मूर्तिकला, चित्रकला, ग्राफकला, गृहनिर्माणकला आदि।
इसकी एक समान्य कौंसिल है जिसमें कई सभासद, एक कार्यकारी बोर्ड, एक वित्त समिति (फ़ाइनैन्स कमेटी) आदि हैं। इस कौंसिल में प्रमुख कलाकार, केंद्रीय सरकार के तथा विभिन्न-राज्यों के प्रतिनिधि और कलाक्षेत्र के प्रमुख व्यक्ति है। अकादमी के प्रति दिन का कार्यक्रम कार्यकारिणी समिति के मंत्री और सामान्य कौंसिल के अन्य उत्तरदायी लोगों द्वारा संचालित होता है।
ललित कला अकादमी के 30 परिपूरक स्वीकृत कला संगठन संपूर्ण देश में हैं जो कि अकादमी के क्रियाकलापों से घनिष्ठ रूप से संबंधित है, विशेष रूप से प्रदर्शनी कार्यक्रमों से। इसके अतिरिक्त 12 राज्य ललित कला अकादमी हैं जो केंद्रीय अकादमी की सहायक और सहकारी हैं। अकादमी के बजट में देशी और प्रांतीय अकादमी के कार्यों को प्रोत्साहित करने के लिए अनुदान की व्यवस्था है।
ललित कला अकादमी में विभिन्न प्रकार के कार्यक्रम होते हैं जिन्हें हम प्रमुख रूप से निम्नलिखित शीर्षकों के अंतर्गत विभक्त कर सकते हैं -
(1) प्रदर्शनी
(2) प्रकाशन संबंधी कार्य
(3) निरीक्षण (सर्वे), सेमीनार (विचार गोष्ठी), दीवारों पर चित्र बनाने की कला का अनुकरण
(4) देशीय कला संगठनों और प्रांतीय अकादमियों के समन्वित कार्यक्रम को प्रोत्साहन देना
(5) विदेशों से संपर्कस्थापन तथा छात्रों एवं कलाकारों का आदान-प्रदान
प्रदर्शनी कार्यक्रम के अंतर्गत राष्ट्रीय कला प्रदर्शनी और विदेशों में भारतीय कला प्रदर्शनी दोनों ही आते हैं तथा सामयिक और प्रासंगिक दोनों ही की व्यवस्था की जाती है।
राष्ट्रीय कला प्रदर्शनी प्रति वर्ष समकालीन भारतीय कला की श्रेष्ठ प्रतिनिध्यात्मक कृतियों का चयन प्रस्तुत करती है। विदेशों में होनेवाली भारतीय कला प्रदर्शनी के कार्यक्रमों का द्विमुखी दृष्टिकोण है। पहला, चित्रकला, मूर्तिकला और कला के अन्य पक्षों के मुख्य विदेशी कलाकेंद्रों के श्रेष्ठ और चुने हुए सामयिक संग्रहों को प्रस्तुत करना।
विदेशी कला प्रदर्शनी विभिन्न प्रदर्शनियों में भाग लेने और हमारे कलाकारों तथा अकुशल सामान्य कलाकारों को संपूर्ण संसार की श्रेष्ठ कलाओं से संपर्क स्थापित करने का अवसर प्रदान करती है।
अकादमी का प्रकाशन संबंधी कार्यक्रम दो स्तरों पर होता है - (1) प्राचीन भारतीय कला का प्रकाशन, 2. समकालीन भारतीय कला का प्रकाशन।
भारतीय कला की ललित कला ग्रंथमाला के अंतर्गत अनेक छोटी पुस्तकें और लेख भारतीय चित्रकला और मूर्तिकला के प्रमुख स्कूलों से प्रकाशित होते हैं। "ललित कला" नामक एक पत्रिका, जो भारतीय कला, पुरातन वस्तुओं और पूर्वदेशीय कला के कुछ पत्रों से संबंधित है, वर्ष में दो बार प्रकाशित होती है।
ललित कला ग्रंथमाला की समकालीन कला के लेखों में प्रख्यात अभ्यासरत कलाकारों की चर्चा होती है। एक और पत्रिका "समकालीन ललित कला" वर्ष में दो बार प्रकाशित होती है। ये सभी प्रकाशन पूर्णत: सचित्र और इस प्रकार के हैं कि विद्वान् तथा सामान्य व्यक्ति दोनों को ही आकर्षित करते हैं।
प्रतिलिपि कार्यक्रम के अंतर्गत संपूर्ण देश की प्रमुख दीवारों पर चित्र खींचने की विधि की सच्ची प्रतिलिपि आती है। उनमें से कुछ बहुत दिनों तक स्थायी नहीं रहतीं। जो युक्तियाँ पूरी की जा चुकी है वे निम्नलिखित हैं -
(1) वादामी फ्रे स्कोज (भित्तिचित्र खींचने की विधि) डेकन।
ललित कला अकादमी के सभासदों की सूची
ललित कला अकादमी की फेलोशिप को "ललित कला अकादमी रत्न" भी कहा जाता है। यह भारत में ललित कला के क्षेत्र में दिया जाने वाला एक सम्मान है। इसमें २५००० रूपये नकद, एक प्रशस्तिपत्र एवं एक प्रतीक (plaque) दिया जाता है। जैमिनी राय को सन् १९५५ में इसका पहला फेलो चुना गया था। नीचे वर्ष के क्रमानुसार सभासदों की सूची दी गयी है।
क्रम सं. -- सभासद का नाम -- वर्ष
प्रारंभिक शिक्षा
छह वर्ष के पश्चात् ग्यारह या बारह वर्ष की शिक्षा को 'प्रारंभिक शिक्षा (प्राइमरी एजूकेशन या एलीमेंटरी एजुकेशन) या बालशिक्षा (चाइल्ड एजुकेशन) कहते हैं। संसार के सभी प्रगतिशील देशों में प्रारंभिक शिक्षा अनिवार्य है। अत: कहीं छह वर्ष के पश्चात् और कहीं सात वर्ष से प्रारंभिक विद्यालयों में शिक्षा आरंभ की जाती है जो प्राय: पाँच वर्षों तक चलती है। तत्पश्चात् बच्चे माध्यमिक शिक्षा में प्रविष्ट होते हैं। इसके पहले के शिक्षा के स्तर को शिशुशिक्षा कहते हैं।
राष्ट्रीय जलमार्ग 1
गंगा नदी से गुजरने वाले 1680 किलोमीटर लंबे प्रयागराज-हल्दिया जलमार्ग को जल मार्ग विकास परियोजना (जेएमवीपी) के तहत भारत में राष्ट्रीय जलमार्ग संख्या-१ का दर्जा दिया गया है। गंगा नदी का प्रयोग नागरिक यातायात तथा भारवहन के लिए काफी समय से किया जाता रहा है। इस जलमार्ग पर स्थित प्रमुख शहर प्रयागराज, वाराणसी, मुगलसराय, सारण, बक्सर, आरा, पटना, मोकामा, बाढ, मुंगेर, भागलपुर, फरक्का, कोलकाता तथा हल्दिया है।
दृश्य कला
दृश्य कला (visual arts), कला का वह रूप है जो मुख्यत: 'दृश्य' (visual) प्रकृति की होती हैं। जैसे - रेखाचित्र (ड्राइंग), चित्रकला, मूर्तिकला, वास्तुकला (architecture), फोटोग्राफी, विडियो, चलचित्र आदि। किन्तु आजकल दृष्यकला में ललित कलाएँ तथा हस्तकलाएँ शामिल मानी जातीं हैं।
सस्ता साहित्य मण्डल
सस्ता साहित्य मण्डल, भारत का एक प्रमुख पुस्तक प्रकाशक संस्था है। इस संस्था की स्थापना सन् १९२५ में महात्मा गांधी की प्रेरणा से हुई जिसमें जमनालाल बजाज एवं घनश्यामदास बिड़ला की प्रमुख भूमिका थी। यह एक धर्मार्थ संस्था है जो बिना लाभ कमाए (no-profit) काम करती है। इसका मुख्य उद्देश्य कम मूल्य पर उच्चस्तरीय साहित्य का प्रकाशन करना है। मंडल ने अब तक लगभग २००० से अधिक पुस्तकों का प्रकाशन किया है। आरम्भ में इसके कार्यों का केन्द्र अजमेर था किन्तु १९३४ में यह दिल्ली आ गया था। इस प्रकाशन ने जो सबसे पहली पुस्तक छापी वह गांधीजी द्वारा रचित "दक्षिण अफ्रीका में सत्याग्रह का इतिहास" थी।
मंडल द्वारा प्रकाशित पुस्तकें अनेकानेक विषयों - इतिहास, अर्थशास्त्र, नीतिशास्त्र, समाजशास्त्र, महापुरुषों की जीवनियाँ आदि होती हैं। बहुत सी पुस्तकें गांधीजी एवं गांधी-साहित्य से सम्बन्धित होती हैं। इसके कई प्रकाशनों को भारत के केन्द्रीय सरकार या राज्य सरकारों से पुरस्कार भी मिल चुके हैं।
सस्ता साहित्य मंडल कोई साधारण प्रकाशक नहीं है। इसकी स्थापना के पीछे वही तत्व सक्रिय थे जिन्होंने आगे चलकर आज़ादी की लड़ाई में बढ़-चढ़कर हिस्सा लिया। गांधीजी के अनन्य अनुयायी और उनके पांचवें पुत्र के नाम से विख्यात सेठ जमनालाल बजाज इसके मुख्य प्रेरक थे और घनश्यामदास बिड़ला, हरिभाऊ उपाध्याय, वियोगी हरि आदि इसके सक्रिय सहयोगी थे।
सस्ता साहित्य मण्डल ने हिन्दी की स्तरीय किन्तु अत्यन्त सस्ती पुस्तकें छापकर हिन्दी साहित्य एवं हिन्दीभाषी जनता का उपकार किया है। इसने अन्य भाषाओं का उत्तम साहित्य भी अनुवाद करके हिन्दी में उपलब्ध कराया है। इसके इस कार्य की भूरि-भूरि प्रशंसा हुई है।
घनश्यामदास बिड़ला
श्री घनश्यामदास बिड़ला (जन्म-1894, पिलानी, राजस्थान, भारत, मृत्यु.- 1983, मुंबई) भारत के अग्रणी औद्योगिक समूह बी. के. के. एम. बिड़ला समूह के संस्थापक थे, जिसकी परिसंपत्तियाँ 195 अरब रुपये से अधिक है। इस समूह का मुख्य व्यवसाय कपड़ा, विस्कट फ़िलामेंट यार्न, सीमेंट, रासायनिक पदार्थ, बिजली, उर्वरक, दूरसंचार, वित्तीय सेवा और एल्युमिनियम क्षेत्र में है, जबकि अग्रणी कंपनियाँ 'ग्रासिम इंडस्ट्रीज' और 'सेंचुरी टेक्सटाइल' हैं। ये स्वाधीनता सेनानी भी थे तथा बिड़ला परिवार के एक प्रभावशाली सदस्य थे। वे गांधीजी के मित्र, सलाहकार, प्रशंसक एवं सहयोगी थे। भारत सरकार ने सन् १९५७ में उन्हें पद्म विभूषण की उपाधि से सम्मानित किया। घनश्याम दास बिड़ला का निधन जून, 1983 ई. हुआ था।
एक स्थानीय गुरु से अंकगणित तथा हिन्दी की आरंभिक शिक्षा प्राप्त करने के बाद अपने पिता बी. डी. बिड़ला की प्रेरणा व सहयोग से घनश्याम दास बिड़ला ने कलकत्ता (वर्तमान कोलकाता) में व्यापार जगत में प्रवेश किया। 1912 में किशोरावस्था में ही घनश्याम दास बिड़ला ने अपने ससुर एम. सोमानी की मदद से दलाली का व्यवसाय शुरू कर दिया। 1918 में घनश्याम दास बिड़ला ने ‘बिड़ला ब्रदर्स’ की स्थापना की। कुछ ही समय बाद घनश्याम दास बिड़ला ने दिल्ली की एक पुरानी कपड़ा मिल ख़रीद ली, उद्योगपति के रूप में यह घनश्याम दास बिड़ला का पहला अनुभव था। 1919 में घनश्याम दास बिड़ला ने जूट उद्योग में भी क़दम रखा।
30 वर्ष की आयु तक पहुँचने तक घनश्याम दास बिड़ला का औद्योगिक साम्राज्य अपनी जड़े जमा चुका था। बिड़ला एक स्व-निर्मित व्यक्ति थे और अपनी सच्चरित्रता तथा ईमानदारी के लिये विख्यात थे। उन्होंने अपने पैत्रक स्थान पिलानी में भारत के सर्वश्रेष्ट निजी तकनीकी संस्थान बिड़ला प्रौद्योगिकी एवं विज्ञान संस्थान, पिलानी की स्थापना की। इसके अलावा हिन्दुस्तान टाइम्स एवं हिन्दुस्तान मोटर्स (सन् १९४२) की नींव डाली। कुछ अन्य उद्योगपतियों के साथ मिलकर उन्होने सन् १९२७ में "इण्डियन चैम्बर ऑफ कामर्स एंड इन्डस्ट्री" की स्थापना की। घनश्याम दास बिड़ला एक सच्चे स्वदेशी और स्वतंत्रता आंदोलन के कट्टर समर्थक थे तथा महात्मा गांधी की गतिविधियों के लिए धन उपलब्ध कराने के लिये तत्पर रहते थे। इन्होंने पूंजीपतियों से राष्ट्रीय आन्दोलन का समर्थन करने एवं कांग्रेस के हाथ मज़बूत करने की अपील की। इन्होंने सविनय अवज्ञा आन्दोलन का समर्थन किया। इन्होंने राष्ट्रीय आन्दोलन के लिए आर्थिक सहायता दी। इन्होंने सामाजिक कुरीतियों का भी विरोध किया तथा 1932 ई. में हरिजन सेवक संघ के अध्यक्ष बने।
बिड़ला परिवार
बिड़ला परिवार भारत के सबसे बड़े व्यावसायिक एवं औद्योगिक परिवारों में से एक है। इस परिवार के अधीन वस्त्र उद्योग, आटोमोबाइल्स, सूचना प्रौद्योगिकी आदि हैं। बिड़ला परिवार भारत के स्वतंत्रता संग्राम का नैतिक एवं आर्थिक रूप से समर्थन किया। इस परिवार की गांधीजी के साथ घनिष्ट मित्रता थी।
बिड़ला समूह के संस्थापक बलदेवदास बिड़ला थे जो राजस्थान के सफल मारवाड़ी समुदाय के सदस्य थे। उन्नीसवीं शताब्दी के अन्तिम दिनों में वे अपना पारिवारिक व्यवसाय आरम्भ करने के लिये कोलकाता चले आये और उस समय चल रहे भारत के स्वतंत्रता संग्राम आन्दोलन के साथ निकट से जुड़ गये।
के के बिड़ला फाउंडेशन
के के बिड़ला फाउंडेशन की स्थापना सन् १९९१ में कृष्णकुमार बिड़ला ने की थी। इसका उद्देश्य साहित्य (विशेष रूप से हिन्दी साहित्य) और कलाओं के विकास को प्रोत्साहित करना है। इसके साथ ही यह शिक्षा एवं सामाजिक कार्य के क्षेत्र में भी काम करता है। इस फाउन्डेशन द्वारा कई पुरस्कार प्रदान किये जाते हैं जिसमें से प्रमुख हैं-
2021 का व्यास सम्मान प्रो. शरद पगारे को उनके उपन्यास पाटलिपुत्र के साम्रज्ञ ई के लिए दिया गया सरस्वती सम्मान dr शरणकुमार लिंबाले उनके उपन्यास सनातन के लिए दिया गया
घाना साम्राज्य
घाना साम्राज्य या वागाडोयु साम्राज्य सन ७९० से १०७६ के बीच आज के दक्षिण पूर्वी मॉरीतानिया और पश्चिमी माली में स्थापित एक साम्राज्य था।
ओयो साम्राज्य
ओयो साम्राज्य पश्चिमी अफ़्रीकी साम्राज्य था जो आज के दक्षिण पश्चिमी नाईजीरिया में फ़ैला हुआ था। इस साम्राज्य की स्थापना १५वी शताब्दी में योरूबा ने करी थी।
बजाज समूह
बजाज समूह भारत का प्रमुख औद्योगिक समूह है। इसकी स्थापना जमनालाल बजाज ने की थी। यह सन् १९३१ में शक्कर उत्पादक कम्पनी के रूप में आरम्भ हुआ और वर्तमान में यह २४ कम्पनियों का समूह है जिसमें से ६ कमपनियाँ शेयर बाजार में हैं। बजाज आटो लिमिटेड के अलावा मुकुन्द लिमिटेड, बजाज एलेक्ट्रिकल्स लिमिटेड और बजाज हिन्दुस्तान लिमिटेड प्रमुख हैं।
महात्मा गांधी के अनुयायियों की सूची
वैसे तो महात्मा गांधी के अनुयायियों एवं शिष्यों की संख्या अनगिनत है। महत्वपूर्ण नेता और राजनीतिक गतिविधियाँ गाँधीजी से प्रभावित थीं। यहाँ उनके प्रमुख अनुयायियों की सूची दी जा रही है।
बेगम हजरत महल पार्क
बेगम हजरत महल पार्क लखनऊ के हृदय हज़रत गंज में गोमती नदी के हनुमान-सेतु पुल के ठीक सामने परिवर्तन चौक के बाद बना हुआ एक उद्यान है। इसमें खुर्शीद जैदी और सआदत अली का मकबरा बना हुआ है, जिसके आस-पास उद्यान विकसित क्या हुआ है।
इस उद्यान का नाम बदल कर उर्मिला वाटिका कर दिय़ा गया था।
रज्जुकी
रज्जुकी (संघ कॉर्डेटा) जीवों का एक समूह है जिसमें कशेरुकी (वर्टिब्रेट) और कई निकट रूप से संबंधित अकशेरुकी (इनवर्टिब्रेट) शामिल हैं। इनका इस संघ मे शामित होना इस आधार पर सिद्ध होता है कि यह जीवन चक्र मे कभी न कभी निम्न संरचनाओं को धारण करते हैं जो हैं, एक पृष्ठ‍रज्जु (नोटोकॉर्ड), एक खोखला पृष्ठीय तंत्रिका कॉर्ड, फैरेंजियल स्लिट एक एंडोस्टाइल और एक पोस्ट-एनल पूंछ। संघ कॉर्डेटा तीन उपसंघों मे विभाजित है: यूरोकॉर्डेटा, जिसका प्रतिनिधित्व ट्युनिकेट्स द्वारा किया जाता है; सेफालोकॉर्डेटा, जिसका प्रतिनिधित्व लैंसलेट्स द्वारा किया जाता है और क्रेनिएटा, जिसमे वर्टिब्रेटा शामिल हैं। हेमीकॉर्डेटा को चौथे उपसंघ के रूप मे प्रस्तुत किया जाता है पर अब इसे आम तौर पर एक अलग संघ के रूप में जाना जाता है। यूरोकॉर्डेट के लार्वा में एक नोटॉकॉर्ड और एक तंत्रिका कॉर्ड पायी जाती है पर वयस्क होने पर यह लुप्त हो जातीं हैं। सेफालोकॉर्डेट एक नोटॉकॉर्ड और एक तंत्रिका कॉर्ड पायी जाती है लेकिन कोई मस्तिष्क या विशेष संवेदना अंग नहीं होता और इनका एक बहुत ही सरल परिसंचरण तंत्र होता है। क्रेनिएट ही वह उपसंघ है जिसके सदस्यों में खोपड़ी मिलती है। इनमे वास्तविक देहगुहा पाई जाती है। इनमे जनन स्तर सदैव त्री स्तरीय पाया जाता है। सामान्यत लैंगिक जनन पाया जाता है। सामान्यत प्रत्यक्ष विकास होता है। इनमे RBC उपस्थित होती है। इनमे द्वीपार्शविय सममिती पाई जाती है। इसके जंतु adhik विकसित होते है।
मीराबेन
मीराबेन (२२ नवम्बर १८९२ - २० जुलाई १९८२) का मूल नाम 'मैडलिन स्‍लेड' (Madeleine Slade) था। वे एक ब्रिटिश सैन्‍य अधिकारी की बेटी थीं। गाँधीजी के व्‍यक्तित्‍व के जादू में बँधी सात समंदर पार काले लोगों के देश हिंदुस्‍तान चली आई और फिर यहीं की होकर रह गईं। गाँधी ने उन्‍हें नाम दिया था - 'मीरा बेन'। मीरा बेन सादी धोती पहनती, सूत कातती, गाँव-गाँव घूमती। वह गोरी नस्‍ल की अँग्रेज थीं, लेकिन हिंदुस्‍तान की आजादी के पक्ष में थी। उन्‍होंने जरूर भारत की धरती पर जन्‍म नहीं लिया था, लेकिन वह सही मायनों में हिंदुस्‍तानी थीं। गाँधी का अपनी इस विदेशी पुत्री पर विशेष अनुराग था।
मैडलिन स्लेड ऐडमिरल सर ऐडमंड स्लेड (admiral, Sir Edmond Slade) की पुत्री थीं। जब उनके पिता मुम्बई में 'इस्ट इण्डिया स्क्वैड्रन' के कमांडर-इन-चीफ़ के पद पर कार्यरत थे उस समय उन्होने कुछ वर्ष भारत में बिताये। वह प्रकृति से प्रेम करतीं थी तथा अपने बचपन से ही सादा जीवन से उन्हें प्यार था। संगीत में उनकी गहरी रूचि थी तथा बिथोवेन का संगीत उन्हें बहुत भाता था।